ตลท.จัดสัมมนาส่งเสริมการลงทุนให้สมาชิกกองทุนบำเหน็จบำนาญ
ตลาดหลักทรัพย์ฯ จัดสัมมนา Employee&#8217;s Choice เสริมความรู้และให้ข้อมูลด้านทางเลือกการลงทุนให้สมาชิกกองทุนบำเหน็จบำนาญขรก.
13 ก.ย. 2553

ตลาดหลักทรัพย์ฯ จัดสัมมนา Employee’s Choice เสริมความรู้และให้ข้อมูลด้านทางเลือกการลงทุนให้สมาชิกกองทุนบำเหน็จบำนาญขรก.
ตลาดหลักทรัพย์แห่งประเทศไทย ร่วมกับกองทุนบำเหน็จบำนาญข้าราชการและสมาคมบริษัทจัดการลงทุน จัดสัมมนา “Employee’s Choice ถึงเวลา ให้สมาชิกเลือกลงทุน” เพื่อร่วมส่งเสริมความรู้และให้ข้อมูลด้านทางเลือกการลงทุนและเพิ่มความเข้าใจที่ถูกต้องเกี่ยวกับกลไกของการลงทุน ผ่านทางเลือกการออม ตลอดจนผลักดันให้มีการใช้ Employee’s Choice ที่มีอยู่ให้แก่สมาชิกกองทุนบำเหน็จบำนาญข้าราชการและ สมาชิกกองทุนสำรองเลี้ยงชีพ ภายใต้แนวคิด “เลือกที่ใช่” โดยส่งเสริมให้สมาชิกสามารถเลือกการลงทุนที่เหมาะกับตนเองและยังมีโอกาสสร้างผลตอบแทนในรูปแบบที่ต้องการ ซึ่งจะเป็นประโยชน์ต่อการสร้างหลักประกันด้านการเงินภายหลังการเกษียณอายุ
งานสัมมนา “Employee’s Choice ถึงเวลา ให้สมาชิกเลือกลงทุน” นี้ ได้รับเกียรติจาก คุณโสภาวดี  เลิศมนัสชัย เลขาธิการ กองทุนบำเหน็จบำนาญข้าราชการ ( กบข.)  คุณวรวรรณ  ธาราภูมิ  นายกสมาคมบริษัทจัดการลงทุน  คุณอารยา  ธีระโกเมน  อุปนายกสมาคมบริษัทจัดการลงทุน กลุ่มธุรกิจกองทุนสำรองเลี้ยงชีพ  และกรรมการกองทุนสำรองเลี้ยงชีพ  จากองค์กรต้นแบบในการมี Employee’s Choice เพื่อพนักงานมาร่วมให้ข้อมูล  โดยสัมมนาจัดขึ้นในวันอังคารที่ 14  กันยายน 2553 เวลา 13.00-16.30 น. ณ ห้อง Meeting Room 3-4 ศูนย์การประชุมแห่งชาติสิริกิติ์